કચ્છ અને જામનગર જિલ્લા કલેકટરોએ પોતપોતાના જિલ્લાઓમાં અધિકારીઓની ઇમરજન્સી બેઠકો બોલાવીને પરિસ્થિતિનો તાગ મેળવ્યો હતો. ગાંધીનગરના ઇમરજન્સી ઓપરેશન સેન્ટર ખાતેથી જિલ્લાઓની જરૂરિયાતની પૃચ્છા કરીને આવશ્યક મદદ પહોંચાડવાના આદેશો કરવામાં આવ્યા હતા. ઇમરજન્સી ઓપરેશન સેન્ટર ખાતે શ્રીમતી અનુરાધા મલ્લના અધ્યક્ષપદે ઉચ્ચ અધિકારીઓની તાકીદની બેઠક યોજાઇ હતી. આ બેઠકમાં તમામ વિભાગોના ઉચ્ચ અધિકારીઓ ઉપરાંત વાયુસેના, કોસ્ટગાર્ડ, એસ.આર.પી.એફ., સી.આર.પી.એફ., એન.ડી.આર.એફ., ફાયરબ્રિગેડ, પોલીસના વરિષ્ઠ અધિકારીઓ ઉપસ્થિત રહ્યા હતા.